Vampire Weekend (album)

Vampire Weekend er debutalbumet til det amerikanske rockebandet Vampire Weekend, utgitt 29. januar 2008 av XL Recordings.

Albumet ble produsert av bandmedlemmet Rostam Batmanglij, med miksehjelp fra Jeff Curtin og Shane Stoneback. Albumet viste frem bandets unike hybrid av indiepop, kammermusikk og afro-pop påvirkninger.

Forsidebildet er et Polaroid-bilde fra et av deres tidlige show i Columbia University.

I USA solgte albumet over 27 000 eksemplarer den første uken etter utgivelsen, det ga dem en syttende plass på Billboard 200. I albumets 11. uker på den britiske listen nådde det en topp 15 plassering og albumet ble også nummer 37 på australske lister.

Fra albumet kom singlene "Mansard Roof", "A-Punk", "Oxford Comma", "Cape Cod Kwassa Kwassa" og "The Kids Don't Stand a Chance".

Albumet ble rangert som det 5. beste albumet i 2008 av Time, tiårets 56. beste album av Rolling Stone og 51. på Pitchforks liste over de 200 beste albumene på 2000-tallet. I 2012 rangerte Rolling Stone albumet som nummer 430 på listen over "The 500 Greatest Albums of All Time". Albumet ble også rangert som nummer 24 på Rolling Stones liste over 100 beste debutalbum gjennom tidene.

Noen har uttalt at albumet ligner på Paul Simon sitt album fra 1986, Graceland, men Simons har uttalt seg positivt om albumet og han synes ikke noe om sammenligningen.

Sporliste 

 "Mansard Roof" - 2:07
 "Oxford Comma" - 3:15
 "A-punk" - 2:17
 "Cape Cod Kwassa Kwassa" 3:34
 "M79" - 4:15
 "Campus" - 2:56
 "bryn" - 2:13
 "One (Blake's Got a New Face)" - 3:13
 "I Stand Corrected" - 2:39
 "Walcott" - 3:41
 "The Kids Don't Stand a Chance" - 4:03

Medvirkende 
Vampire Weekend

 Ezra Koenig – hovedvokal, gitar, piano, diverse trommer
 Rostam Batmanglij – orgel, Chamberlin, piano, cembalo, gitar, vokalharmonier, tromme- og synthprogrammering, shaker
 Chris Baio – bass
 Christopher Tomson - trommer, gitar

Andre musikere

 Hamilton Berry – cello
 Jonathan Chu - fiolin, bratsj
 Jeff Curtin – diverse trommer, shaker
 Wesley Miles - vokal
 Jessica Pavone – fiolin, bratsj
 Joey Roth – diverse trommer

Referanser 

Musikkalbum fra 2008